Grafiikka paljastaa ihmiskunnan huikeat edistysaskeleet – Miksi turhautuminen ja jopa suoranainen raivo ovat silti lisääntyneet?

Myönteisen kehityksen ja nykyisen henkisen todellisuuden välillä on hämmentävä epäsuhta, kirjoittaa toimittaja Heikki Aittokoski.

Jäin grafiikan vangiksi. Seuraan Twitterissä Oxfordin yliopiston taloustieteilijää Max Roseria, joka tekee mielestäni huipputärkeää työtä.

Roserin ja hänen kollegojensa hanke on nimeltään Our World in Data. He hahmottavat ja visualisoivat ihmiskunnan kehitystä eri mittareilla.